Hvad går den nye ordning om arbejdsfordeling ud på?
Den nye midlertidige arbejdsfordeling giver private arbejdsgivere mulighed for at ændre medarbejdernes arbejdstid, så de skiftes til at arbejde på nedsat tid. Ordningen er lavet for at undgå opsigelser. Bliver du omfattet af arbejdsfordelingen, kan du som medlem få supplerende dagpenge for den tid, du ikke arbejder. Det er din arbejdsgiver, der beslutter om medarbejderne i virksomheden skal omfattes af arbejdsfordeling. Arbejdsgiver skal i så fald fortælle hvilke vilkår, der vil være gældende under arbejdsfordelingen, og hvornår den starter og slutter. Som ansat har du så 24 timer til at beslutte, om du vil omfattes af arbejdsfordelingen. Siger du nej, beslutter din arbejdsgiver, om du skal opsiges.